04.08.2014.

 **SAOPŠTENJE ZA MEDIJE:**

##  **Koalicija 'Pod lupom' počela medijsku kampanju**

Koalicija 'Pod lupom' počela je danas medijsku kampanju za masovno organiziranje nestranačkih posmatrača na Opštim izborima u BiH zakazanim za oktobar ove godine.

Medijska kampanja odvijaće će se na cijeloj teritoriji zemlje uz nesebičnu podršku velikog broja medija koji su prepoznali društvenu vrijednost ovog projekta nestranačkog posmatranja izbora.

Cilj ove prve faze medijske kampanje Koalicije 'Pod lupom' jeste animiranje svih punoljetnih državljana BiH da postanu posmatrači tokom izbornog dana.

Koalicija planira da okupi nekoliko hiljada građana voljnih da prate zakonitost odvijanja izbora tokom glasanja 12.oktobra ove godine.

Besplatnim pozivom na broj 080 05 05 05 građani se mogu prijaviti za posmatrače.

Koaliciju 'Pod lupom' osnovalo je sedam nevladinih organizacija iz BiH s ciljem da oživi koncept nestranačkog posmatranja izbora, koji je na organiziran način posljednji put vršeno 2006. godine. Koalicije djeluje iz sedam regionalnih ureda i Glavnog ureda u Sarajevu, a svojim aktivnostima pokriva cijelu teritoriju naše zemlje.